Eesti Köitekunstnike Ühendus

Eesti Köitekunstnike Ühendus on 1996. aastal asutatud mittetulundusühing.Eesti Köitekunstnike Ühendus e-krediidiinfos

Ühenduse liikmed on professionaalsed tarbekunstnikud. Ühendus korraldab alates 1995. aastast Tallinnas iga viie aasta tagant rahvusvahelist köitekunstinäitust Scripta manent.www.scriptamanent.ee Ühendus korraldab ka väiksemaid näitusi kodu- ja välismaal, organiseerib kursuseid, õpikodasid ja seminare, tutvustab eesti köitekunsti, sõlmib kontakte kolleegidega, otsib ja jagab erialast teavet, kirjastab raamatuid.

 Liikmed 
2025. aasta seisuga kuulub ühendusse 20 köitekunstnikku: Veronika Alu (alates 1999), Tiia Eikholm, Rene Haljasmäe (al 1996),  Riina Kermik, Sirje Kriisa (al 1996), Rünno Kulver (al 2019), Kert Lokotar-Reimann (al 2021), Kaia Lukats, Lennart-Jaak Mänd (al 1996), Krete Pajo, Kadri Paloveer, Helga Roht-Poznanki, Maarja Roolaht (al 2019), Tähti Roostalu (al 2017), Dorel Sabre (al 2022), Ella Summatavet (al 1996), Signe Taremaa (al 2017), Tulvi-Hanneli Turo (al 2000), Irmeli Jaanson ja Tiiu Vijar (al 1996).

In Memoriam: Marje Kask (1942–2016), Naima Suude (1932–2024), Luule Maar (1938–2024),  Źanna Źuravel (1960–2025) .

 Viited 

Kategooria:Eesti mittetulundusühingud
Kategooria:Köitekunst